Regnbueflaget er et flerfarvet flag, der består af striber i regnbuens farver. Farverne, der bruges, kan være skiftende, men mange af designene er baseret på den traditionelle opbygning af rød, orange, gul, grøn, blå, indigo og violet, hvor farverne står i rækkefølge efter deres bølgelængde. Flaget har gennem tiden haft mange betydninger i forskellige dele af verden, men ses i nyere tid ofte som symbol på, at man er venligsindet over for homoseksualitet. Flaget optræder ofte med ordet PACE placeret i midten.